על עצמי:

מנהלת ועורכת תוכן. התחלתי את דרכי כעיתונאית כנערה, ועברתי תחנות רבות בעולם התקשורת. בשנים האחרונות התמקדתי בניהול וזה התחום בו אני מעוניינת להתפתח. בתפקידי האחרון ניהלתי כ-30 שכירים ומספר דומה של פרילנסרים כסגנית העורך של אתר התוכן הפופולרי בישראל. תחומי ההתמחות שלי הם תחומי התרבות והבידור – בעיקר מוזיקה וטלוויזיה – והתמחיתי בהם מכל הבחינות: מחקירה של אחורי הקלעים של עולם המוזיקה ככתבת ועיסוק ברגולציה כמנסחת המכרז לשידור בטלוויזיה המסחרית של אחת הזכייניות הגדולות, דרך יצירת פורמטים ותסריטאות ברשתות הטלוויזיה הגדולות ובאינטרנט ועד ניהול צוות גדול של כתבים ועורכים בתחומי התרבות. יש לי היכרות מעמיקה ככל שיכולה להיות עם עולם המוזיקה והיוצרים המקומיים, חברות התמלוגים וגופי השידור הישראליים, בעיקר הודות לשנותיי ככתבת מוזיקה ולתפקידי האחרון כמנהלת צוות של עיתונאי תרבות.